નવી દિલ્હી , 8 ઓક્ટોબર : ટાટા મોટર્સે પોતાની બહુચર્ચિત કાર ટાટા નેનો માટે એક નવો બિઝનેસ પ્લાન વિચાર્યો છે . આ પ્લાન અનુસાર ટાટા કંપનીએ કાર રેન્ટલ કંપની કારઝોન રેંટ સાથે દિલ્હી - એનસીઆર વિસ્તારમાં એક પહેલ કરવા માટે કરાર કર્યા છે . આ કરાર અંતર્ગત કોઇપણ ગ્રાહક ટાટાની નૈનો કાર ચલાવવા માટે દૈનિક રૂપિયા 399નું ભાડું ચૂકવીને તેનો ઉપયોગ કરી શકે છે . ' માઇલ્સ સિટી ડ્રાઇવ ' પહેલ અંતર્ગત ટાટા મોટર્સ કારઝોન રેન્ટને 200 જેટલી ટાટા નેનો ટ્વિસ્ટ કારોની પૂરી પાડશે . આ અંગે કારઝોન રેંટના એમડી અને સીઇઓ રાજીવ વિજે જણાવ્યું કે ' ટાટા મોટર્સની સાથે આ જોડાણ વાહન ઉત્પાદકોની સાથે લાંબાગાળાના ભાગીદારીના કારઝોન રેંટના પ્રયાસોમાં વધુ એક પગલું છે . ' આ પહેલ અંતર્ગત દિલ્હી સ્થિત કારઝોન રેંટના પ્રયાસોમાં વધુ એક પગલું છે . આ પહેલ અંતર્ગત દિલ્હી સ્થિત કારઝોન રેંટ પ્રતિ કલાકના રૂપિયા 99ના ભાડે ગ્રાહકોને ટાટા નેનો કાર ચલાવવા આપશે . આ ઉપરાંત ગ્રાહકો રૂપિયા 6,999માં આખા મહિના માટે ભાડે લઇ શકે છે . તેમનું કહેવું છે કે ગ્રાહક કંપનીના 43 કેન્દ્રો ઉપરાંત ઓનલાઇન પણ કાર બુક કરાવી શકશે . ટાટા મોટર્સના પ્રમુખ ( સંસ્થાગત વેચાણ ) દીપાંકર તિવારીએ જણાવ્યું કે આ ભાગીદારી મારફતે અમે મોટી સંખ્યામાં ગ્રાહકો સુધી પહોંચી શકીશું . અને એક સેલ્ફ ડ્રાઇવ અવતારમાં ટાટા નેનોનો અનુભવ લેવાની તક મળશે .